Tapolca Város Önkormányzata pályázatot hirdet

**2 fő ifjúsági referens**

munkakörbe

**A jogviszony időtartama:**

Határozott idejű munkaviszony

**Foglalkoztatás jellege:**

Teljes munkaidő

**A munkavégzés helye:**

Veszprém megye, 8300 Tapolca, Hősök tere 15.

**A munkakörbe tartozó lényeges feladatok:**

Tapolca Város Önkormányzata EFOP-1.5.2-16-2017-00012 azonosítószámú, „Humán szolgáltatások fejlesztése Tapolcán és környékén” című projektje keretében a mindenkori Támogatási Szerződésnek megfelelően a programok, foglalkozások, szakkörök, sportprogramok, stb. szervezése, azok népszerűsítése kifejezetten a fiatalok körében.

Munkája során összehangolja az egyes települések programjait, valamint együttműködik az önkormányzatok más szakembereivel, illetve a közösségszervezővel.

Feladatai:

* a konzorciumi tag önkormányzataival és intézményeivel, a járási, regionális intézményekkel való kommunikáció, információcsere és kapcsolattartás
* kapcsolattartás és koordináció a helyi ifjúsághoz kötődő szervezetekkel
* ifjúsági programok szervezése, az ifjúság bekapcsolódása a helyi programokba
* a közösségi munka, az együttműködés, az empátia, a kölcsönös elfogadás előtérbe helyezése
* a kulturális és műveltségi igény kialakítása
* a rendszeres testmozgás és az egészséges életmód kialakítása
* szervezi és elősegíti a településeken működő, az ifjúságot segítő önkormányzati, hivatali, intézményi, civil és informális szervezetek tevékenységének koordinációját
* támogatja és elősegíti az ifjúság önszerveződését
* kezdeményezi, ápolja és koordinálja az e tevékenységeket érintő belső (konzorciumi) és külső (konzorciumon kívül: megyei, regionális, országos és nemzetközi) kapcsolatokat és erőforrásokat tár fel és integrál az ifjúsági feladatainak ellátásához, a gyakorlati ifjúsági munkához
* projektdokumentációt készít.

Közvetlen felettese a projekt szakmai vezetője.

**Illetmény és juttatások**

Az illetmény megállapítására és a juttatásokra a Munka törvénykönyvéről szóló 2012. évi I. törvény rendelkezései az irányadók.

EU-s támogatásból finanszírozott bérezéssel.

**Pályázati feltételek:**

* magyar állampolgárság
* cselekvőképesség
* büntetlen előélet
* felsőfokú végzettség
* felhasználói szintű MS Office (irodai alkalmazások)

**A pályázat elbírálásánál előnyt jelent:**

* szakirányú felsőfokú végzettség
* helyismeret
* B kategóriás jogosítvány
* projektmegvalósításban szerzett legalább 3 éves tapasztalat

**A pályázat részeként benyújtandó iratok, igazolások:**

* fényképpel ellátott, részletes szakmai tevékenységgel kibővített önéletrajz
* végzettséget igazoló dokumentum másolata
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul
* 90 napnál nem régebbi (eredeti) hatósági erkölcsi bizonyítvány, vagy annak megkéréséről szóló igazolás, amely a munkaszerződés megkötésének feltétele.

**A munkakör betölthetőségének időpontja:**

A munkakör a pályázatok elbírálását követően betölthető.

**A pályázat benyújtásának határideje:**

2020. 05. 18.

**A pályázati kiírással kapcsolatosan további információt Puskás Ákos alpolgármester nyújt, a 87/511-150/149-as telefonszámon.**

**A pályázat benyújtásának módja:**

* Postai úton vagy személyesen, a pályázatnak Tapolca Város Önkormányzata címére történő megküldésével (8300 Tapolca, Hősök tere 15.). Kérjük a borítékon feltüntetni a munkakör megnevezését: ifjúsági referens.

**A pályázat elbírálásának határideje:** 2020. 05. 27.

**A pályázat elbírálásának módja:** A formai és tartalmi követelményeknek megfelelő pályázatok közül, előzetes szűrés alapján kerülnek behívásra a jelöltek személyes elbeszélgetésre a benyújtási határidőt követően. A pályázatok elbírálása személyes meghallgatás után történik, melynek eredményéről a pályázókat írásban értesítjük.

A 2020. márciusában benyújtott pályázatok érvényesek, amennyiben a pályázó egy, a pályázatát fenntartó nyilatkozatot juttat el a pályázat kiírójához.

**A munkáltatói jog gyakorlója fenntartja magának a jogot, hogy a pályázatot eredménytelennek nyilvánítsa.**

**A munkáltatóval kapcsolatos egyéb lényeges információ:**

A munkáltató a munkaszerződés első hat hónapjára próbaidőt köt ki.

**A munkáltatóval kapcsolatban további információ a** [**www.tapolca.hu**](http://www.tapolca.hu/) **honlapon található.**